01242043 | Jaarboeke 2016 | Universiteit van Pretoria
Program: BMusHons Musiekkommunikasie
01242043 Fakulteit Geesteswetenskappe
- 'n Nasionale eerste (3-jarige) graad - BMus of BA(Musiek) - met 'n gemiddelde van 70% en departementele goedkeuring; of
- 'n Drie- of vierjarige voorgraadse kwalifikasie in die volgende verwante rigtings (bv Sielkunde, Maatskaplike Werk, Spraakterapie, Arbeidsterapie, Onderwys, Verpleegkunde) met sterk musikale vaardighede.
- Departementele keuring vind plaas.
• Aflê van 'n toelatingstoets.
• Aansoekers word op grond van akademiese agtergrond, musiekvaardighede en oudisies (musikaal en persoonlik) gekies.
• 'n Beperkte aantal studente word toegelaat tot die program en indien die aantal suksesvolle kandidate die beskikbare plekke oorskry, sal daar voorkeur gegee word aan studente wat 'n eerste graad aan die Universiteit van Pretoria verwerf het.
Dit is moontlik om 'n kombinasie van modules uit verskillende vakrigtings (Musiekop-voeding, Musiekwetenskap en Musiektegnologie) te kies. In spesiale gevalle kan 'n tweede navorsingsverslag in die plek van 'n module gekies word, met die toestemming van die departementshoof.